Diari Oficial de la Generalitat Valenciana


Sumari del DOGV 4221, del 04-04-2002 (2002/3262)

CONVOCATÒRIA 28/2002, de 21 de març, de la Direcció General de Funció Pública, per la qual s'anuncien, per a la seua provisió pel sistema de lliure designació, sis llocs de treball de naturalesa funcionarial, grup A, a la Conselleria d'Innovació i Competitivitat.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4221

Data del DOGV
:   04-04-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/3262


Data del document
:   21-03-2002

Organisme emissor
:   Conselleria de Justícia i Administracions Públiques

Tipus de document
:   Convocatòria

Descriptors 

:   * concurs administratiu
    * professió administrativa

CONVOCATÒRIA 28/2002, de 21 de març, de la Direcció General de Funció Pública, per la qual s'anuncien, per a la seua provisió pel sistema de lliure designació, sis llocs de treball de naturalesa funcionarial, grup A, a la Conselleria d'Innovació i Competitivitat. [2002/X3262]
  
Vist que hi ha sis llocs de treball vacants del grup A, a la Conselleria d'Innovació i Competitivitat, la provisió dels qual s'ha d'efectuar pel sistema de lliure designació, d'acord amb el que disposa la Llei de la Funció Pública Valenciana i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa del Personal, comprés en l'àmbit d'aplicació de la Llei de la Funció Pública Valenciana, i fent ús de les competències que legalment tinc conferides, aquesta Direcció General resol:
  
Convocar, per a la seua provisió, els llocs de treball que es relacionen en la base tercera d'aquesta resolució, d'acord amb les següents bases:
  
Primera. Participants
  
A) Llocs de treball 3 i 1432:
  
Podran participar en aquesta Convocatòria els funcionaris de carrera de l'administració del Consell de la Generalitat Valenciana i d'altres administracions públiques, del mateix grup i sector del lloc que es convoquen, que reunisquen els requisits i les condicions d'aquests, d'acord amb la seua classificació, llevat del personal docent i investigador, sanitari, de correus i telecomunicacions.
  
B) Llocs de treball 3193, 18382, 19398 i 22363:
  
Podran participar en aquesta Convocatòria els funcionaris de carrera de l'administració del Consell de la Generalitat Valenciana o de les corporacions locals de la Comunitat Valenciana, seleccionats pel sistema previst per l'article 10.1 del text refós de la Llei de Funció Pública Valenciana, del mateix grup i sector del lloc que es convoca, que reunisquen els requisits i condicions d'aquests d'acord amb la seua classificació.
  
Segona. Presentació de sol·licituds
  
Les sol·licituds, adaptades al model que es publica en l'annex I, hauran de presentar-se en el termini de 20 dies hàbils, comptats des de l'endemà de la publicació d'aquesta Convocatòria en el DOGV. El que podrà fer-se al Registre General de la Conselleria de Justícia i Administracions Públiques, Historiador Chabàs, 2, 46578 València, als serveis centrals i territorials de les distintes conselleries o a les oficines públiques a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la sol·licitud s'adjuntarà fotocòpia del DNI del sol·licitant, currículum vitae i documentació justificativa dels mèrits al·legats. Si dita documentació ja consta en el Registre de Personal de la Generalitat Valenciana, només caldrà citar-la en la sol·licitud, sense aportar els documents corresponents.
  
Els participants que sol·liciten diversos llocs inclosos en la mateixa convocatòria, hauran de presentar una instància per a cadascun d'ells, amb indicació en aquesta de l'ordre de preferència. No caldrà presentar la documentació en totes les sol·licituds, sinó només en aquella el lloc de la qual sol·licite en primer lloc.
  
Tercera. Llocs que es poden sol·licitar
  
1. Lloc de treball núm. 3: director/a territorial.
  
Conselleria/Organisme: Innovació i Competitivitat.
  
Centre de destinació: Direcció Territorial d'Alacant.
  
Localitat lloc: Alacant.
  
Naturalesa: funcionarial.
  
Sector: indistint (G/E).
  
Requisits: grup A.
  
Complement de destinació: nivell 30.
  
Complement específic: E050.
  
Forma de provisió: lliure designació. Obert a altres administracions públiques.
  
Funcions: programar, dirigir, supervisar i rendir compte dels resultats, respecte de les funcions que tinga encomanades segons el reglament orgànic i funcional del centre directiu a què estiga adscrit. Dirigir i coordinar les unitats inferiors.
  
2. Lloc de treball núm. 1432: director/a territorial.
  
Conselleria/Organisme: Innovació i Competitivitat.
  
Centre de destinació: Direcció Territorial de Castelló.
  
Localitat lloc: Castelló de la Plana (Castelló).
  
Naturalesa: funcionarial.
  
Sector: indistint (G/E).
  
Requisits: grup A.
  
Complement de destinació: nivell 30.
  
Complement específic: E050.
  
Forma de provisió: lliure designació. Obert a altres administracions públiques.
  
Funcions: programar, dirigir, supervisar i rendir compte dels resultats, respecte de les funcions que tinga encomanades segons el reglament orgànic i funcional del centre directiu a què estiga adscrit. Dirigir i coordinar les unitats inferiors.
  
3. Lloc de treball núm. 3193: cap de Servei de Consum.
  
Conselleria/Organisme: Innovació i Competitivitat.
  
Centre de destinació: Direcció Territorial de València.
  
Localitat lloc: València.
  
Naturalesa: funcionarial.
  
Sector: indistint (G/E).
  
Requisits: grup A.
  
Complement de destinació: nivell 26.
  
Complement específic: E049.
  
Forma de provisió: lliure designació.
  
Funcions: programar, dirigir, supervisar i rendir compte dels resultats, respecte de les funcions que tinga encomanades segons el reglament orgànic i funcional del centre directiu a què estiga adscrit. Dirigir i coordinar les unitats inferiors.
  
4. Lloc de treball núm. 18930: cap de l'Àrea de Qualitat i Racionalització dels Serveis Públics.
  
Conselleria/Organisme: Innovació i Competitivitat.
  
Centre de destinació: DG de Telecomunicacions i Modernització.
  
Localitat lloc: València.
  
Naturalesa: funcionarial.
  
Sector: indistint (G/E).
  
Requisits: grup A.
  
Complement de destinació: nivell 30.
  
Complement específic: E050.
  
Forma de provisió: lliure designació.
  
Funcions: programar, dirigir, supervisar i rendir compte dels resultats, respecte de les funcions que tinga encomanades segons el reglament orgànic i funcional del centre directiu a què estiga adscrit. Dirigir i coordinar les unitats inferiors.
  
5. Lloc de treball núm. 19493: tècnic assessor en matèria de telecomunicacions i modernització.
  
Conselleria/Organisme: Innovació i Competitivitat.
  
Centre de destinació: DG de Telecomunicacions i Modernització.
  
Localitat lloc: València.
  
Naturalesa: funcionarial.
  
Sector: general.
  
Requisits: grup A.
  
Complement de destinació: nivell 28.
  
Complement específic: E050.
  
Forma de provisió: lliure designació.
  
Funcions: realitzar anàlisi i estudis de la legislació aplicable en matèria de telecomunicacions i modernització, així com proposta de normativa nova. Efectuar l'assessorament tecnicojurídic en el desenvolupament i execució dels projectes de la direcció general. Fer el control i seguiment dels projectes dels diferents plans de modernització i racionalització de l'administració Pública Valenciana.
  
6. Lloc de treball núm. 22799: cap de l'Àrea de Modernització i Sistemes d'Informació.
  
Conselleria/Organisme: Innovació i Competitivitat.
  
Centre de destinació: DG de Telecomunicacions i Modernització.
  
Localitat lloc: València.
  
Naturalesa: funcionarial.
  
Sector: indistint (G/E).
  
Requisits: grup A.
  
Complement de destinació: nivell 28.
  
Complement específic: E050.
  
Forma de provisió: lliure designació.
  
Funcions: programar, dirigir, supervisar i rendir compte dels resultats, respecte de les funcions que tinga encomanades segons el reglament orgànic i funcional del centre directiu a què estiga adscrit. Dirigir i coordinar les unitats inferiors.
  
Quarta. La Comissió de Valoració
  
La Comissió de Valoració de la present Convocatòria, estarà integrada per:
  
Titulars:
  
President:
  
- Sr. Ángel Jiménez Paz, secretari general administratiu, de la Conselleria d'Innovació i Competitivitat.
  
Vocals:
  
- Sr. Antonio Plá Borredá, cap del Servei de Gestió Administrativa, de la Conselleria d'Innovació i Competitivitat.
  
- Sr. José Manuel Masip Segura, cap de l'Àrea d'Indústria, de la Conselleria d'Innovació i Competitivitat.
  
- Sr. Miguel Ángel Cervera Puertes, representant de la Direcció General de Funció Pública.
  
- Sr. Lluís Quiralte i Asunción, representant de la Direcció General de Funció Pública.
  
- Un representant del sindicat CCOO.
  
- Un representant del sindicat UGT.
  
- Un representant del sindicat CEMSATSE
  
- Un representant del sindicat CSIF.
  
- Un representant del sindicat STEPV-IV.
  
Vocal-secretari:
  
- Sr. Manuel Eduardo Vera Quesada, representant de la Direcció General de Funció Pública.
  
Suplents:
  
Presidenta:
  
- Sra. Rosana Herrero Pellicer, cap de la Secció de Personal, de la Conselleria d'Innovació i Competitivitat.
  
Vocals:
  
- Sra. Mª Dolores Manuel Enguídanos, cap del Servei de Programació i Gestió Econòmica, de la Conselleria d'Innovació i Competitivitat.
  
- Sra. Julia Martínez Mompó, cap del Servei d'Organització, Informació i Coordinació, de la Conselleria d'Innovació i Competitivitat.
  
- Sra. Ana Brusola Cardo, representant de la Direcció General de Funció Pública.
  
- Sr. Miguel Ángel Romero García, representant de la Direcció General de Funció Pública.
  
- Un representant del sindicat CCOO.
  
- Un representant del sindicat UGT.
  
- Un representant del sindicat CEMSATSE
  
- Un representant del sindicat CSIF.
  
- Un representant del sindicat STEPV-IV.
  
Vocal-secretària:
  
- Sra. Mª Ángeles Rosell Carrero, representant de la Direcció General de Funció Pública.
  
El funcionament de la Comissió de Valoració s'adaptarà al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als òrgans col·legiats.
  
Cinquena. Adjudicació de destinacions
  
Per a l'adjudicació del lloc, la Comissió de Valoració podrà tindre en compte els mèrits que figuren en la corresponent resolució de classificació.
  
La Comissió de Valoració, immediatament abans de redactar la proposta de resolució, la posarà de manifest als interessats en el tauler d'anuncis dels serveis centrals de València i els territorials de Castelló, Alacant i València, de la Conselleria de Justícia i Administracions Públiques.
  
Les persones interessades podran, en un termini de 10 dies hàbils, al·legar i justificar el que estimen pertinent davant de la Comissió de Valoració de la convocatòria. Una vegada redactada per la Comissió la proposta de resolució, amb les al·legacions i justificacions presentades, tant les estimades com les desestimades, seran elevades a la Conselleria corresponent la qual, a la vista d'aquestes, dictarà la resolució que hi escaiga i la remetrà a la Direcció General de Funció Pública per a la seua publicació.
  
Sisena. Resolució del concurs
  
Aquesta Convocatòria es resoldrà en un termini no superior a 2 mesos, comptats des de l'endemà de la data d'acabament del termini de presentació d'instàncies.
  
En la resolució d'aquesta Convocatòria s'indicarà expressament la data de començament dels terminis de cessament i presa de possessió.
  
Setena. Recursos
  
Contra la PRESENT Resolució, que esgota la via administrativa, podrà interposar-se recurs contenciós administratiu en el termini de dos mesos comptats des de l'endemà de la seua publicació, davant la seu del Jutjat Contenciós Administratiu de la ciutat de València, segons el que disposen els articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
No obstant això, podrà interposar-se potestativament recurs de reposició davant el mateix òrgan que va dictar l'acte que es recorre, en el termini d'un mes comptat des de l'endemà de la seua publicació, o qualsevol altre recurs que estime procedent per a la defensa dels seus interessos.
  
València, 21 de març de 2002.- El director general de Funció Pública: José Joaquín Segarra Castillo.
  
ANNEX I
  
Model d'instància
  
Núm. convocatòria: ... Núm. lloc: ...
  
Conselleria: ...
  
Ordre de preferència: ...
  
Cognoms: ...
  
Nom: ... DNI/NRP: ...
  
Adreça oficial: ...
  
Telèfon oficial: ... Fax més pròxim: ...
  
Adreça particular: ...
  
Relació professional amb la Generalitat Valenciana: ...
  
Núm. lloc actual: ... Conselleria: ...
  
Relació professional amb altres administracions públiques: ...
  
Destinació actual: ...
  
Cos/escala a què pertany: ...
  
Llista de documents que presenta: (assenyaleu amb una x)
  
 1. Fotocòpia del document nacional d'identitat.
  
 2. Currículum.
  
 3. Certificacions relatives a:
  
 3.1. Antiguitat.
  
 3.2. Titulacions.
  
 3.3. Grau personal.
  
 3.4. Treball realitzat
  
 3.5. Cursos de formació i perfeccionament.
  
 3.6. Coneixements de valencià.
  
 3.7. Coneixements d'idiomes comunitaris.
  
 4. Altres certificats.
  
València, ... d ... de 2002
  
Firma
  
DIRECCIÓ GENERAL DE LA FUNCIÓ PÚBLICA.